als_Latn dik_Latn tur_Latn
Hawking Krenar me Hawking’un e Filmit
Stephen Hawking: Urime për Eddie Redmayne, pasi ka fituar Oscar duke më luajtur mua në filmin The Theory of Everything. Bravo Eddie, jam shumë krenar me ty.
Politiko
E Mërkurë, 25 Shkurt 2015 | 07:00
0 Komente.
Shkencëtari Stephen Hawking ka uruar Eddi Redmayne, pasi mori Çmimin Oscar për aktorin më të mirë, duke e luajtur atë në filim The Theory Of Everything.
Hawking ka shprehur kënaqësinë e tij për Redmayne.
“Urime për Eddie Redmayne, pasi ka fituar Oscar duke më luajtur mua në filmin The Theory of Everything. Bravo Eddie, jam shumë krenar me ty”, ka shkruar Hawking në Facebook.
Në fjalimin e tij në ceremoninë e Oscars 2015, Redmayne ia dedikoi shpërblimin të gjithë atyre që, sikur Hawking, jetojnë me sëmundjen ALS.
“Jam shumë i vetëdijshëm që jam shumë, shumë me fat”, tha ai.
“Ky Oscar i takon të gjithë atyre personave në botë që luftojnë me ALS’në”.
The Theory of Everything përcjell Hawking’un prej moshës së re, gjersa gjendja i përkeqësohet. Filmi, gjithashtu, fokusohet në marrëdhënien e tij me ish-gruan, Jane Wilde, që është luajtur nga Felicity Jones.
Hawking më parë kishte thënë se portretimi i tij nga Redmayne ishte aq realist, sa ai kishte ngatërruar aktorin me veten.
“Eddie Redmayne më ka portretuar shumë mirë”, ka thënë fizikani, duke pranuar se kishte qarë kur e kishte parë së pari filmin.
“Ndonjëherë mendoja se ai ishte unë. Mendoj se përkushtimi i Eddie do të ketë një ndikim të madh emocional”.
Redmayne ka mundur konkurrencën e Benedict Cumberbatch nga The Imitation Game, Bradley Cooper nga American Sniper dhe Steve Carell nga Foxcatcher, për ta fituar Oscarin. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn